## Odluka o dodjeli koncesije za obavljanje djelatnosti radija na području Grada Belog Manastira

### NN 33/2005 (14.3.2005.), Odluka o dodjeli koncesije za obavljanje djelatnosti radija na području Grada Belog Manastira

VIJEĆE
ZA ELEKTRONIČKE MEDIJE

666

Na
temelju članka 62. stavka 5. i 6. Zakona o elektroničkim medijima (»Narodne
novine« broj 122/03) Vijeće za elektroničke medije na svojoj 33. sjednici održanoj
25. veljače 2005., a temeljem provedenoga javnog natječaja za dodjelu koncesije
za obavljanje djelatnosti radija i/ili televizije broj 02/04 (»Narodne novine«,
broj 172/04) i provedenoga postupka utvrđivanja postojanja uvjeta za dodjelu
koncesije donijelo je

ODLUKU

I.
Koncesija za obavljanje djelatnosti radija na području Grada Beli Manastir
(G-MB) dodjeljuje se ponuditelju Radio Banska Kosa d.o.o.

II.
Vrijeme trajanja koncesije je 4 (četiri) godine.

III.
Godišnja naknada za koncesiju iznosi 6.000,00 (šest tisuća) kuna i plaća se u
korist državnog proračuna. Naknada se plaća u 4 (četiri) jednaka obroka, pri
čemu svaki obrok dospijeva na naplatu danom isteka razdoblja za koje je naknada
plaćena. Ako Vijeće za elektroničke medije izmjeni visinu i način plaćanja
naknade za koncesiju za vrijeme trajanja ugovora o koncesiji nakladnik je dužan
postupiti sukladno takvim izmjenama.

IV. Nakladnik je dužan u roku od 15 (petnaest)
dana od dana primitka Odluke uputiti Hrvatskoj agenciji za telekomunikacije
zahtjev za obavljanjem tehničkog pregleda radi utvrđivanja prostornih i
tehničkih uvjeta.

V. Rok za sklapanje ugovora o koncesiji je 60
(šezdeset) dana od dana primitka Odluke. Ako nakladnik u tom roku ne sklopi
ugovor o koncesiji Vijeće će poništiti odluku o dodjeli koncesije, a nakladnik
nema pravo na naknadu štete. Do sklapanja ugovora o koncesiji nakladnik
nastavlja obavljati djelatnost radija sukladno odredbama Odluke o privremenom
produljenju ugovora o koncesiji za obavljanje djelatnosti radija i/ili televizije
(»Narodne novine«, broj 127/04).

VI.
Odluka će se objavit u »Narodnim novinama«.

```
Obrazloženje
```

Vijeće
za elektroničke medije na svojoj 20. sjednici održanoj dana 17. studenoga 2004.
godine donijelo je Odluku o raspisivanju Javnog natječaja broj 02/04 za dodjelu
koncesija za obav­ljanje
djelatnosti radija i/ili televizije. Javni natječaj objavljen je u »Narodnim
novinama« od 8. prosinca 2004. godine i u propisanom roku na javni natječaj
ponudu je dostavio ponuditelji: Radio Banska Kosa d.o.o.

Vijeće je razmatranjem i ocjenom zaprimljene
ponude utvrdilo da ponuditelj ispunjavaju uvjete propisane javnim natje­ča­jem. Tajnim je
glasovanjem odlučeno da se koncesija za obavljanje djelatnosti radija na
području Grada Beli Manastir dodijeli ponuditelju Radio Banska Kosa d.o.o.

Slijedom navedenoga odlučeno je kao u
dispozitivu.

Uputa o pravnom lijeku

Protiv
ove odluke nije dopuštena žalba, jer je ona konačna, ali se može pokrenuti
upravni spor pred Upravnim sudom Repub­like Hrvatske
u roku 30 dana od dana primitka odluke. Tužba se predaje ili šalje neposredno
sudu Republike Hrvatske u Zagrebu, a može se podnijeti i na zapisnik kod
redovnog suda nadležnog za obavljanje pravne pomoći.

Klasa:
612-12/04-02-40
Urbroj: 567-01/05-02
Zagreb, 28. veljače 2005.

Predsjednik
Vijeća
**mr****. sc. Denis Peričić,** v. r.

Odluka, NN 33/2005-666